АҞӘА, рашәара 19 - Sputnik. Аԥсны ахада Аслан Бжьаниа Аԥсны Аҵареи абызшәатә политикеи рзы аминистрс Инал Габлиа иаҭаразы аусԥҟа инапы аҵаиҩит.
"Аԥсны Аҳәынҭқарра Аҵареи абызшәатә политикеи рзы аминистрс Инал Соломон-иԥа Габлиа даҭазааит", - аҳәоит ахада иусԥҟа атекст аҿы.
Инал Габлиа диит ԥхынгәы 7, 1991 шықәса рзы Очамчыра араион Тамшь ақыҭан.
2008 шықәса рзы Москватәи абжьаратә школ № 1259 далгоит.
2008 - 2013 шықәсқәа рзы Амилаҭтә ҭҵааратә университет "Аекономика Иреиҳаӡоу ашкол" дҭан.
2012 - 2014 шықәсқәа рзы Аҵаратә центрқәа "Юниум" Рфедералтә ҳа аҟны акурс "Технологии лидерства" азыҟаҵаҩыс дыҟан.
2016 шықәса инаркны иахьанӡа ИАЕ "Строительная Компания Мегаполис" (Москва) анџьныр-економистс дыҟоуп.
2018 шықәса инаркны иахьанӡа аԥсуа бызшәа аҵаразы онлаин-школа "Алашарбага" директорс дыҟоуп.
Иара убас шәаԥхьар ҟалоит:
- Ҳазлацәажәаша ҳамоуп: Инал Габлиа аԥсуа бызшәа аҵаразы